《贽乡先生吴邦范》
宋代·陈显良

蓬莱有乔松，特立风雨外。
元气毓灵柯，甘露日滋溉。
昭映旸谷霞，文章成五采。
矫矫梁栋资，明堂不久待。
远隔东瀛波，求之不可迈。
清飚六合生，贞操千年在。
终当巢鸾凤，出与圣时会。

作者简介：陈显良，安仁（今属湖南）人。徽宗宣和元年（一一一九）乡解。知清江县（《宋诗纪事补遗》卷三六）。